સ્તનની વધારે પડતી સાઈઝ (Breast Hypertrophy) થી પીડિત સ્ત્રીઓને મુખ્યત્વે ખભાનો દુઃખાવો, કમરનો દુઃખાવો, છાતીના સ્નાયુનો દુઃખાવો, સ્તનની નીચેના ફોલ્ડમાં સ્કીન ઇન્ફેકશન તથા માનસિક ડિપ્રેશન કે હતાશા જોવા મળે છે. આ ઉપરાંત અકુદરતી વધારે પડતી સાઈઝના લીધે ઘણીવાર સામાજિક પ્રસંગોમાં કે જાહેર સ્થળોએ પણ તેઓ મુક્તપણે મહાલી શકતાં નથી. પ્લાસ્ટીક સર્જરીમાં બ્રેસ્ટ રીડકશન સર્જરી વડે આવી સ્ત્રીઓના સ્તનમાંથી વધારાની ચરબી તથા ત્વચાને દૂર કરવામાં આવે છે. જેમાં કોઈક વાર તો બંને બાજુમાંથી ૧૦૦૦ ગ્રામ એટલે કે કુલ ૨૦૦૦ ગ્રામ જેટલું વજન ઓછું કરવામાં આવે છે.